วิ่งแพะจ้าวลมกรด ในงานผลไม้ของดีเมืองยะลา สร้างความสามัคคีและเสริมขวัญกำลังใจเกษตรกรผู้เลี้ยงแพะ
สนุกสนาน "วิ่งแพะจ้าวลมกรด" งานมหกรรมผลไม้ และของดีเมืองยะลา ประจำปี 2562 สร้างสามัคคีประชาชนในพื้นที่ เสริมขวัญกำลังใจเกษตรกรผู้เลี้ยงแพะ          ที่งานมหกรรมผลไม้ และของดีเมืองยะลา ประจำปี 2562 ภายในสนามโรงพิธีช้างเผือกเทศบาลนครยะลา สำนักงานปศุสัตว์จังหวัดยะลา ได้จัดกิจกรรมแข่งขัน "วิ่งแพะศึกจ้าวลมกรด" ขึ้น เพื่อสร้างขวัญกำลังใจให้แก่เกษตรกรผู้ลี้ยงแพะ รวมทั้งให้เกษตรกรผู้เลี้ยงแพะได้ร่วมทำกิจกรรม ที่เสริมสร้างความรัก ความสามัคคี อีกทั้งยังเป็นการผ่อนคลายความตึงเครียด สร้างความสนุกสนานให้แก่เกษตรกร          โดยมีเกษตรกรผู้เลี้ยงแพะจาก 8 อำเภอของจังหวัดยะลา นำแพะซึ่งได้มาเข้าร่วมการประกวดแพะ มาลงทะเบียนเข้าร่วมการแข่งขันกันอย่างคึกคัก สำหรับการแข่งขันครั้งนี้แบ่งเป็นการแข่งขัน วิ่งแพะเพศผู้และเพศเมีย ซึ่งมีบรรดากองเชียร์ มาร่วมเชียร์ และร่วมลุ้นแพะกันอย่างสนุกสนาน          ส่วนกติกาการวิ่งแพะ เจ้าของแพะก็จะต้องวิ่งร่วมกับแพะ และจะต้องต้อนแพะให้วิ่งไปตามลู่ให้เร็วที่สุด จึงจะเป็นผู้ชนะ โดยจะทำการแข่งขันวิ่งแพะ ครั้งละ 4 ตัว 4 ลู่ เพื่อคัดลำดับที่ 1 และ 2 ไปชิงชนะเลิศอีกครั้ง สำหรับผู้ที่ชนะเลิศ ก็จะได้เงินรางวัล 1,000 บาท รองอันดับ 2 ได้รับเงินรางวัล 800 บาท และรองชนะเลิศอันดับ 3 ได้รับเงินรางวัล 500 บาท#วิ่งแพะจ้าวลมกรด #งานผลไม้ของดีเมืองยะลา #สำนักข่าวกรมประชาสัมพันธ์ #NNT #ILOVETHAILAND